Mart Lepik

Mart Lepik (ka Martin Lepik; 18. november 1900 Katela – 17. detsember 1971 Tartu) oli eesti arhivaar ja kirjandusteadlane.

Ta lõpetas 1921. aastal Viru Maakonna Reaalgümnaasiumi (poeglaste gümnaasiumi). Aastatel 1921–1928 õppis ta Tartu Ülikooli filosoofiateaduskonnas eesti ja üldist kirjandust, aga ka rahvaluulet, läänemeresoome keeli, etnograafiat (ülikoolikursus jäi lõpetamata). Ta oli EYS Veljesto vilistlane.

Aastatel 1930–1950 töötas ta Õpetatud Eesti Seltsis, 1938. aastal oli ÕES-i 100. aasta tähistamise peamisi korraldajaid. Ta juhtis Eesti Kirjandusmuuseumi loomist ning oli aastatel 1940–1942 ja 1944–1945 selle direktor ning aastatel 1951–1963 käsikirjade osakonna juhataja. Aastatel 1943–1944 oli ta tegev muuseumi varade evakueerimist maale (Aru mõisa) nende päästmiseks sõjategevuse küüsist. Aastatel 1945–1946 oli ta arreteeritud poliitiliselt süüdistatuna.

Isiklikku 
Ta oli aastatel 1956–1971 abielus Betti Alveriga.

Kirjandus 
 Liis Raud, "M. Lepik seitsmekümnene" – Sirp ja Vasar 20. november 1970, nr 47, lk 3
 Rudolf Põldmäe, "Biograafilist ja memuaarilist Mart Lepikust" – Keel ja Kirjandus 1974, nr 1, lk 15–21
  Rudolf Põldmäe, "Mart Lepiku tähtpäeva puhul" (80. sünniaastapäev) – Looming 1980, nr 11, lk 1644–1646
 Eva Aaver, Heli Laanekask, "Mart Lepik tekstikriitikuna" – Keel ja Kirjandus 1992, nr 2, lk 78–89
 Ea Jansen, "Mart Lepikule mõeldes" – Keel ja Kirjandus 2000, nr 11, lk 814–817
 Sirje Olesk, "Legendaarne vana toriseja Mart Lepik" – Maaleht 16. november 2000, lk 26–27
 "Kirjad üle mere. Mart Lepiku kirjavahetus Julius Mägiste, Karl Ristikivi ja Bernard Kangroga". Koostanud ja kommenteerinud Sirje Olesk, sari Litteraria, nr 19, Eesti Kirjandusmuuseum, Tartu 2000, 160 lk; ISBN 9985928644
 "Minu lamp põleb. Betti Alveri ja Mart Lepiku kirjavahetus 1947–1970" (261 kirja). Koostanud ja saatesõnad: Kristi Metste ja Eve Annuk, Varrak ja Eesti Kirjandusmuuseum, Tallinn 2015, 304 lk; ISBN 9789985333433

Välislingid 
 http://ery.tlulib.ee/index.php?id=2048

Eesti kirjandusloolased
Eesti arhivaarid
EYS Veljesto liikmed
Eesti represseeritud isikud
Raadi kalmistule maetud
Sündinud 1900
Surnud 1971